Oʻzbekiston va Yevropa Ittifoqi

Oʻzbekiston va Yevropa Ittifoqi – Oʻzbekiston va Yevropa Ittifoqi oʻrtasidagi ikki tomonlama diplomatik munosabatlardir hisoblanadi.

Oʻzbekiston Respublikasining Yevropa Ittifoqi bilan munosabatlarining boshlanishi 1992-yil 15-aprelda Oʻzbekiston Respublikasi hukumati va Yevropa hamjamiyatlari komissiyasi oʻrtasida oʻzaro anglashuv memorandumining imzolanishi bilan asos solingan. 1994-yil 16-noyabrda tomonlar oʻrtasida diplomatik munosabatlar oʻrnatildi.

Yevropa Ittifoqi va Oʻzbekiston oʻrtasida Sheriklik va hamkorlik toʻgʻrisidagi bitim 1996-yil iyun oyida Florensiyada davlat rahbarlari darajasida imzolangan.

Amaldagi Kengaytirilgan sheriklik va hamkorlik toʻgʻrisidagi bitim 2022-yil 6-iyulda imzolangan.

 Savdo 
Yevropa Ittifoqi va Oʻzbekistonga quyidagi sohalarda bir-biriga eng qulay davlat yordamini koʻrsatish majburiyatini oladi:

 Olib kirilayotgan va olib chiqilayotgan tovarlarga nisbatan bojxona yigʻimlari va yigʻimlari;
 Import qilinadigan tovarlarga toʻgʻridan-toʻgʻri va bilvosita soliq solish, shuningdek, ichki bozorda tovarlarni sotish, sotib olish, tashish, taqsimlash va ulardan foydalanish qoidalari .

Yevropa Ittifoqi va Oʻzbekiston savdo aloqalarining umumiy hajmi 1993-yilda 545 mln., 2006-yilda 1.1 mlrd. AQSH dollarini tashkil etgan boʻlsa, 2010-yilda bu koʻrsatkich 1 mlrd. 759 mln. AQSH dollariga yetdi. 2020-yil yakunlariga koʻra, Yevropa Ittifoqining Oʻzbekiston bilan savdo aylanmasi hajmi 2,228 mln. yevroni tashkil etdi. Germaniya (874 million), Italiya (340 million) hamda Fransiya (267 million) Oʻzbekistonning YEIdagi asosiy savdo hamkorlari sanalsa-da, tovar ayirboshlashda Kipr, Chexiya, Litva, Latviya, Sloveniya, Estoniya, Polsha kabi Yevropa Ittifoqi yangi aʼzo davlatlarining ulushi ortib bormoqda„Oʻzbekiston va Yevropa Ittifoqi aloqalarining yangi bosqichi — ishonchli qadamlar bilan yuksak marralar sari“  11-aavgust 2022-yil.

 Hamkorlikning boshqa sohalari 
2011-yilda Oʻzbekiston va YeI oʻrtasida energetika sohasida hamkorlik toʻgʻrisidagi anglashuv memorandumi imzolangani, shuningdek, 2011-yil 31-mayda Toshkentda Yevropa Ittifoqi diplomatik vakolatxonasi tashkil etilgani, ikki tomonlama munosabatlarning yanada rivojlanishiga hissa qoʻshgan.

Oʻzbekiston uchun Yevropa Ittifoqi tomonidan moliyalashtirilayotgan loyihalar bugungi kunda sud-huquq islohotlari, ijtimoiy xizmatlar, xususan, ona va bola salomatligi, qishloq xoʻjaligini rivojlantirish, kichik va oʻrta biznes, atrof-muhitni muhofaza qilish, ijtimoiy xizmatlarni yaxshilash sohalarida qoʻllab-quvvatlanmoqda.

 Shuningdek qarang 

 Ozarbayjon va Yevropa Ittifoqi
 Gruziya va Yevropa Ittifoqi
 Moldova va Yevropa Ittifoqi
 Rossiya va Yevropa Ittifoqi
 Ukraina va Yevropa Ittifoqi
 MDH texnik yordami

 Manbalar 

 Havolalar 

 Oʻzbekistonning Yevropa hamjamiyatlaridagi missiyasi 
 Yevropa Ittifoqining Oʻzbekistondagi delegatsiyasi
 UzBuroCES
Turkum:Yevropa Ittifoqi
Yevropa Ittifoqi